23 Maio 2017 14:26\nOs nenos e nenas de 4 a 16 anos son os destinatarios desta iniciativa que xa nas edicións anteriores obtivo un importante éxito de participación e que nesta ocasión desenvolverase entre os días 17 e 21 de xullo, en horario matinal, de 10 a 14h. No caso da xornada de clausura a celebrar o venres, día 21 de xullo, os participantes xantarán todos xuntos e xa polo serán haberá unha xornada de portas abertas co gallo de que os familiares e amigos dos cursillistas accedan ao Campus e participen nel.\nO prezo é de 130 euros para o público en xeral, establecéndose descontos para diversas categorías, que poderán consultarse na dirección www.fundacioncelta.com, onde tamén deberase formalizar a inscrición. No caso dos empadroados/as en Ares, ou xogadores das categorías inferiores do Numancia, aboados do Celta de Vigo e/ou a Fundación o prezo é de 115 euros. Ademáis, as inscricións feitas ata o día 4 de xuño, recibirán como agasallo unha segunda camiseta de adestramento Adidas a maiores.\nNa presentación celebrada esta mañá no consistorio aresán, estiveron presentes a edila de Deportes, a socialista Alma Barrón, o Presidente da Fundación do Celta de Vigo, Germán Arteta acompañado de representantes deportivos do club olívico, o Presidente da Directiva do Numancia ADR, así como o Delegado da Federación Galega de Fútbol en Ferrol Manuel Mesa, colaboradores todos eles nesta edición do Campus, e que servíu para dar conta de todos estes detalles, ademáis de subiñar o obxectivo principal da iniciativa que, tal e como sinalaron os seus responsables, pretende achegar os valores do deporte á sociedade, tales como a superación, o traballo en equipo, o compañeirismo ou a creatividade.


Aberto o prazo de inscrición para o Día da Infancia 2022!! - POIG\nDereitos da infancia, Educación, Participacion, Participación infantil\nCon motivo da conmemoración do Día Universal dos Dereitos da Infancia, a Plataforma de Organizacións de Infancia de Galicia mediante a Xunta de Galicia, apoia o proceso participativo levado a cabo desde a Plataforma de Infancia estatal e subvencionado polo Ministerio de Asuntos Sociais e Axenda 2030 para nenos, nenas e adolescentes coa finalidade de formación, toma de conciencia e divulgación dos seus dereitos recollidos na Convención sobre os Dereitos do Neno.\nComo pasados anos e este baixo o lema «PARTICIPAMOS! É O NOSO DEREITO» as actividades divídense por grupos de idade: 6-8, 9-12 e 13-17.\nOs grupos de participantes poden ser de entidades que traballan con infancia, centros educativos, concellos ou bibliotecas. Cada grupo pode elixir realizar a totalidade das actividades ou as que máis se adapten as características dos grupos.\nAutoría imaxe: Álvaro Fraile / Plataforma de Infancia\nCon posterioridade á realización das actividades, cada grupo debe reenviar as conclusión que se acaden, as cales serán achegadas aos responsables das políticas de infancia estatais e de Galicia en diversas conmemoracións que terán lugar na semana do 20 de novembro. En Galicia as conmemoracións serán realizadas en coordinación coa Xunta de Galicia; a nivel estatal en coordinación co Ministerio de Asuntos Sociais e Axenda 2030.\nAdicionalmente, serán recollidas en sistematizacións a nivel estatal e de Galicia que serán enviadas ás autoridades de infancia e grupos de participantes, ademais de facer fincapé nas RRSS da plataforma e de Redeiros, para darlle visibilidade ás demandas dos máis pequenos e pequenas.\nPara participar nas actividades, só tedes que inscribirvos antes do 15 setembro. As conclusións acadadas coas actividades serán recepcionadas pola Plataforma de Infancia ata ese mesmo día.\nLigazóns a ter en conta:\nÍndice resumo das actividades.\nToda a información e acceso ás actividades a desenvolver divididas por grupos de idade.\nInscrición ao proceso participativo.\nO Grupo de Participación Infantil e Adolescente da Plataforma de Organizacións de Infancia de Galicia, súmase a esta campaña e á realización destas actividades para darlle visibilidade aos dereitos de todos os colectivos que se atopan representados no mesmo.\nDesde Redeiros seguimos en favor da promoción da participación dos dereitos da infancia, como dereito suxeitivo da infancia en adolescencia recollido no artigo 12 da Convención sobre os Dereitos do Neno das Nacións Unidas: «Os Estados Partes garantirán ao neno que estea en condicións de formar un xuízo propio o dereito de expresar a súa opinión libremente en todos os asuntos que afectan ao neno, e terán en conta as opinións do neno en función da súa idade e madurez».\nMáis info: participacion@infanciagalicia.org\nTags: convención Día da infancia infancia galicia


Serafín Otero: O futuro industrial de Vigo non pode pasar por máis precariedade e peores salarios - Novas - Bloque Nacionalista Galego de Vigo - BNG - Bloque Nacionalista Galego\nSerafín Otero: O futuro industrial de Vigo non pode pasar por máis precariedade e peores salarios\nBNG de Vigo 16 dec. 2014 - 13:25\nnon futuro máis vigo industrial serafín\nO candidato á alcaldía do BNG valora positivamente a carga de traballo comprometida coa adxudicación dun novo modelo á factoría viguesa de PSA\nCritica o uso partidista por PP e PSOE do anuncio e demanda da Xunta unha nova política industrial\nVigo, 16 de decembro de 2014.- O anuncio da adxudicación da fabricación dun novo modelo á factoría viguesa do grupo PSA Peugeot Citroën foi valorada como unha boa noticia por parte do candidato do BNG á alcaldía de Vigo, Serafín Otero. O nacionalista puxo en valor que se garanta a carga de traballo e a produción para os vindeiros anos nun sector estratéxico para a economía de Vigo, e que representa un importante número de postos de traballo directos e indirectos.\nO cabeza de lista do Bloque lamentou que a decisión de París se ligue a recortes nas condicións salariais e laborais. O futuro industrial de Vigo non pode pasar por máis precariedade e peores salarios sostivo, reiterando o total apoio do BNG aos e ás traballadoras de Citroën da industria auxiliar fronte ao empobrecemento dos salarios e o endurecemento das condicións nas que traballan.\nOtero criticou o uso partidista que na súa opinión fixeron do anuncio tanto o Presidente da Xunta como o Alcalde, atribuíndose o mérito de lograr esa decisión. Se Citroën aposta por Vigo é pola capacidade e enorme cualificación que teñen demostrado os e as traballadoras da factoría de Balaídos, que son as que co seu esforzo fabrican os vehículos defendeu.\nOutra política industrial\nO candidato demandou tamén á Xunta de Galiza unha nova política industrial que poña freo á desertización que padece o sector, que rexistra unha continuada destrución de emprego. O BNG apostamos por un Vigo cunha industria forte, pero iso exixe tamén outras políticas públicas defendeu, reclamando a Feijóo que se deixe de propaganda e autobombo e adopte medidas reais para poñer en marcha as enormes capacidades produtivas que ten a nosa industria.\nO BNG reclama á Xunta que garanta os postos de traballo de mantemento do Meixoeiro\nO BNG insta ao goberno galego a dotar aos servizos de urxencias de Vigo de persoal e medios precisos


As poboacións antigas en Galicia estiveron expostas á contaminación atmosférica por mercurio - 21 Noticias\nAs poboacións antigas en Galicia estiveron expostas á contaminación atmosférica por mercurio\n20/05/2020 Redacción Galicia Deja un comentario\nInvestigadores da USC estudan a presenza deste metal en restos óseos arqueolóxicos a partir da colección de esqueletos da necrópole da Lanzada\nA investigadora da USC Noemi Álvarez Fernández, en colaboración con outros dous membros do grupo EcoPast, Antonio Martínez Cortizas e Olalla López Costas, acaba de analizar o impacto da exposición crónica ao mercurio en poboacións antigas. O artigo, publicado na revista Journal of Archaeological Science, avanza entre as súas conclusións que as poboacións romana e tardoantiga que viviron na Lazanda entre os séculos I e VII d.C. estiveron expostas de forma crónica a niveis relativamente baixos de contaminación atmosférica por mercurio, o cal contrastaría con investigacións previas, centradas no estudo de altas concentracións deste metal relacionadas principalmente con ritos de enterramento, tratamentos médicos ou mesmo envelenamento.\nO traballo levado a cabo a partir da colección de esqueletos da necrópole da Lanzada permitiu estudar a exposición á contaminación atmosférica por mercurio nun lapso de tempo ininterrompido de 700 anos que, ademais, abarca dous períodos moi diferentes no que a contaminación atmosférica se refire. Trátase do período romano (s. I – IV d.C.) e tardoantigo (s. V – VII d.C.), o que lles permitiu observar como afectan os cambios na interacción humano-ambiente nas propias poboacións humanas.\nEste traballo profunda en como se transfire o mercurio ao noso esqueleto utilizando restos arqueolóxicos. “Vemos por exemplo que todos os ósos están igualmente afectados cando a exposición é crónica, mentres que en contactos puntuais pero graves o esqueleto reflícteo con diferenzas entre os seus ósos: unha costela tería máis mercurio que un fémur”, explican os investigadores. A investigación tamén permite entender cal é o alcance poboacional da exposición a metais tóxicos, xa que os nenos están igualmente afectados que as persoas adultas. Con todo, os pequenos son moito máis sensibles a esta exposición podendo desenvolver problemas de saúde graves. “As poboacións antigas son unha fonte inesgotable de coñecemento porque nos permiten entender a contaminación por mercurio nunha gran diversidade de escenarios que doutra maneira non sería posible”, continúan.\nDurante o período romano, a Península Ibérica foi a gran mina do imperio, sobre todo no relativo ao mercurio. Cando o imperio romano cae, afúndese tamén con el esta intensa explotación de recursos mineiro-metalúrxicos. As consecuencias deste cambio vense reflectidas nos rexistros ambientais, que mostran niveis de contaminación atmosférica moi diferentes para estes dous períodos. Grazas a esta investigación, constátase a pegada do impacto da explotación intensiva dun recurso natural nas propias poboacións humanas.\nEsta pegada que quedou rexistrada nos ósos dos seus habitantes, permite extraer unha lección do impacto que ten a contaminación ambiental sobre a poboación, especialmente cando se fala dun metal cunha toxicidade tan elevada como a do mercurio. Ademais, durante a antigüidade, este metal tivo diversos usos culturais; entre eles o seu emprego con fins medicinais ou a utilización do cinabrio –un mineral de cor vermella brillante, con alto contido en mercurio– en rituais funerarios ou na elaboración de pigmentos como o vermillón. Outras das aplicacións habituais do mercurio é o seu uso na extracción de ouro ou na fundición doutros metais como a prata, o que podería conformar o detonante do incremento da súa presenza atmosférica na época de maior explotación mineira.\nPrezo a pagar pola intensa actividade mineira\n“Neste estudo demostramos que a contaminación crónica por mercurio xa era un problema no período romano, como un prezo que tiñan que pagar pola intensa actividade mineira e metalúrxica na Península Ibérica. Hispania era a mina de Roma e como consecuencia os seus habitantes estaban contaminados por mercurio mesmo en áreas tan illadas como A Lanzada”, explica Noemi Álvarez. A contaminación atmosférica ten estado presente ao longo de toda a historia humana. Estudos como o de EcoPast permiten constatar as consecuencias directas que tivo a explotación da contorna sobre o conxunto da poboación a través da contaminación atmosférica, unha contaminación do aire que se foi incrementando considerablemente ao longo dos séculos.\nCategoría: UNIVERSIDAD\tEtiquetas: contaminacion atmosferica, galicias, mercurio, poboacions antigas, usc\n« Los datos a largo plazo muestran que los huracanes se están fortaleciendo\nA UDC coordina un proxecto europeo no que se está a elaborar un plan de estudos para a futura materia de IA que se impartirá en Bacharelato »


Deza: Soños e realidades\nCheo ata a bandeira! Así é como estivo o pasado día 1 o auditorio do Museo Etnográfico Casa do Patrón, que quedou pequeno para acoller ás preto de 200 persoas que nos arrouparon na primeira presentación do libro O Segredo do Castro de Doade. A todas elas, infinitas grazas, e tamén ás outras moitas persoas que querían acompañarnos neste acto e non puideron facelo. Orgulloso e agradecido é como me sinto por semellante apoio recibido. Este libro de 160 páxinas de gran calidade, con numerosas fotos e láminas a toda cor, feito dende o corazón, pretende dar a coñecer coa maior fidelidade posible a realidade histórica e actual do Castro de Doade, da súa contorna, a súa paisaxe e a súa historia, cos datos existentes a día de hoxe, pero tamén os seus mitos e lendas que forman unha parte esencial e igual de real da nosa fermosa tradición oral e da cultura popular galega, a singularidade da súa paisaxe, o espírito das súas xentes, o camiño que aínda nos queda por percorrer ...\nEstá escrito nunha linguaxe simple e comprensible, de fácil lectura, dirixido a tódolos públicos, xa que demasiadas veces a historia contida nos libros é só a dos ricos, porque a dos pobres lévaa a auga polas correntes dos nosos marabillosos ríos e regatos; pero neste caso trátase da nosa historia: a dos pobres, a do noso pobo , en definitiva, a de todos nós, que está apegada á terra e non se deixa arrastrar facilmente.\nA obra tenta ser unha equilibrada mestura das lendas, mitos, soños e realidades dos nosos devanceiros máis achegados de hai vinte e cinco séculos, e tamén dos soños e realidades dos actuais veciños de Doade, que nacemos, vivimos e morremos nos arredores do Castro, ao que todos veneramos, porque agora, coma daquela, é preciso soñar algo para poder conseguilo, e as cousas máis importantes só se lle manifestan a aqueles que as buscan con verdadeira fe, constancia e ilusión. Como dicía Calderón : «Que quizais soñando estou, aínda que esperto me vexo? Non soño, pois toco e creo, o que fun e o que son». «Estamos nun mundo tan singular, que o vivir só é soñar; e a experiencia ensíname, que o home que vive, soña o que é, ata espertar». (A vida é soño).\nUnha sexta escavación para atopar un terceiro foso\nQuero subliñar que esta importante investigación vai a continuar no Castro de Doade o vindeiro ano, sendo a firme intención do Museo acometer no 2019 a sexta campaña de escavación, na busca dun terceiro foso defensivo, da porta de entrada orixinal da «aurela» ou coroa, de máis estruturas habitacionais e restos arqueolóxicos mobles na zona de escavación en área feita no poboado.\nTentaremos realizar tamén un proxecto de prospección das múltiples mámoas existentes na nosa parroquia, procedendo a súa localización, sinalización e limpeza ata onde nos resulte posible, tratando de escavar unha delas no futuro, converténdoa nunha referencia das demais.\nAínda que xa temos unha práctica Guía turística e arqueolóxica do Castro de Doade, de 45 páxinas, tamén o libro O segredo do Castro de Doade, de 160 páxinas que vimos de publicar, para completar a difusión da gran labor realizada, en base a abondosa documentación existente do Castro, que xa se está a expoñer nos congresos de arqueoloxía en Galicia e Portugal, faise necesaria a edición dun libro científico desta fortificación da Idade do Ferro, un volume dunhas duascentas páxinas, de eminente carácter técnico. Este será redactado polos propios arqueólogos e profesores da USC e promovido pola Casa do Patrón, que desexamos sacar á luz no transcurso do vindeiro 2019, para poder informar debidamente sobre os relevantes datos obtidos no noso castro, de gran singularidade no eido defensivo polo súa complexa rede de fosos que circundan o antecastro arredor da muralla da súa coroa, a tódolos profesionais do mundo da arqueoloxía, tanto a nivel nacional como internacional.\nQueremos agradecer publicamente á Consellería de Cultura e á Secretaría Xeral de Política Lingüística da Xunta, tamén a Deputación de Pontevedra a súa colaboración, á empresa Orixe Publicidade e Comunicación pola excelente maquetación da obra, á editorial A Formiga Rabicha, pola calidade da impresión e á totalidade dos organismos públicos (Consellería de Cultura, Deputación e Concello de Lalín) así como ás entidades privadas, aos equipos de arqueólogos, numerosos colaboradores e veciños nomeados ao longo do libro pola súa gran axuda e as achegas realizadas, sen as cales resultaría imposible a execución das campañas arqueolóxicas, así como a edición do libro, apoio que precisamos se manteña e incremente cara ao futuro, que unido ó noso colosal esforzo, nos permitirá acadar os obxectivos propostos.\nPorque tan só hai unha cousa que fai imposible un soño: o medo a fracasar.\nLalín Santiago ciudad Consellería de Cultura USC Xunta de Galicia


Está en: Inicio Artigos A recuperación cívica da memoria no Val Miñor\nXoves, 26 Abril 2012 23:15\nPresentamos o artigo A recuperación cívica da memoria no Val Miñor, escrito por Carlos Méixome (director do IEM), para o libro Memoria de guerra y cultura de paz en el siglo XX. De España a América debates para unha historiografía, (Ediciones Trea, 2012).\nO mesmo recolle entre outros, os traballos de exhumacións feitos polo IEM nos cemiterios de Baiona e San Xián; as pescudas nas Causas Militares contra veciños do Val Miñor atopadas no Arquivo Militar Intermedio do Ferrol; así como as múltiples actividades que no eido da memoria desenvolvéronse nos últimos anos.\nPara descargar o artigo preme aquí.


Patrullas de praia, dous novos axentes e nove auxiliares para a Policía de Baiona - VigoÉ\nPatrullas de praia, dous novos axentes e nove auxiliares para a Policía de Baiona\nO Concello pon en marcha esta fin de semana o novo dispositivo de seguridade da temporada de verán\n“O verán chegounos adiantado e a ocupación en Baiona xa está a un gran nivel, polo que queremos manter a seguridade e fomentar a convivencia cidadá”, apunta o alcalde, Ángel Rodal.\nDende esta fin de semana e durante catro meses traballarán en Baiona nove auxiliares da Policía Local. Tamén entran en servizo as patrullas de praia que percorrerán toda a zona costeira e o carril bici. Ademais, tamén colaborarán na vixilancia de tráfico, o mantemento de orde pública, os conflitos veciñais, a resolución dunha infinidade de asuntos para os que son requiridos e os areais do municipio. Esta nova unidade traballará en parellas en horario de mañá e tarde por todo o paseo litoral de Baiona que atravesa as seis praias do municipio.\n“O obxectivo que se persegue é concienciar aos cidadáns e visitantes do importante que é velar polo coidado do medio ambiente. Para iso realizarán labores de control de verteduras, que se respecten os espazos de especial protección ambiental, o cumprimento da normativa municipal en canto á ordenanza de convivencia cidadá, vixilancia dos espazos do estacionamento, así como prestar apoio ao servizo de vixilancia en praias”, explica o rexedor.\nPrecisamente este verán o persoal da Policía Local de Baiona reforzouse con nove auxiliares, dous axentes máis dos que se adoitaba contratar, para poñer en marcha este servizo. O equipo policial tamén incorporará de xeito inmediato a dous novos axentes que actualmente está completando o seu período de formación na academia. Actualmente o persoal da Policía Local estaba composto por un Inspector-Xefe, un Oficial e trece axentes, ademais dos auxiliares de policía que prestan servizos durante a tempada estival. As prazas foro cubertas polo sistema de acceso en quenda libre e mediante o sistema de oposición.


Arranca o Curso “Actividades Auxiliares de Comercio” para mulleres desempregadas de Baiona - Comarcas na Rede\nHomeVal MiñorBaionaArranca o Curso “Actividades Auxiliares de Comercio” para mulleres desempregadas de...\nMáis de dúas docenas de mulleres desempregadas participan neste curso que conta cun total de 210 horas e, co fin de promover un achegamento práctico ao mercado laboral, inclúe 40 horas de prácticas. Desenvólverase de forma presencial en grupos a través dun itinerario integrado e personalizado, con accións de apoio e acompañamento ao proceso de inserción laboral. Co fin de manter as medidas de prevención ante a COVID19 e atendendo ás necesidades de conciliación familiar e persoal das participantes, estableceránse varios grupos para asistir de luns a venres en horario de 09.00 hs a 13.00 hs.\nEsta formación busca proporcionar a persoas en busca de emprego os coñecementos e as habilidades necesarias para realizar o traballo no sector do comercio e impulsar a súa inserción laboral. Entre as competencias xerais que adquirirán as persoas asistentes están as operacións auxiliares de punto de venda, preparación de pedidos, manipulación e movementos con transpalés e carretillas de man (inclúe carné de carretillero/a), atención ao cliente e calidade do servizo, operacións de caixa en venda, prevención de riscos laborais, inglés básico para comercio e procura activa de emprego.\nNo curso están participando mulleres desempregadas que teñen interese en formarse para traballar en tendas,comercios, supermercados e grandes superficies comerciais.\nO curso formativo “Auxiliar de Comercio” proporciona ás persoas beneficiarias unha completa formación que combina a práctica e a teoría. Esta actividade realízase como parte do proxecto “Emprégate desde a Igualdade” e está pensada para mellorar a empregabilidade das persoas , facilitando a súa incorporación ou reincorporación ao mercado laboral, mediante formación de capacitación técnica e práctica en empresa, e Itinerarios Individualizados de Inserción, que engaden á formación, os servizos de orientación e intermediación laboral.\nA Concellería de Igualdade do Concello de Baiona, a través do Centro de Información á Muller, puxo en marcha non mes de novembro o programa “Emprégate desde a I gualdade. Esta iniciativa, promovida de forma conxunta co Instituto das Mulleres e para a Igualdade de Oportunidades, busca incrementar a empregabilidad das mulleres mellorando as súas expectativas e a súa calidade de vida.


Efe 22 mayo 2018 18:04 h.\nCataluña Independencia proceso-soberanista jordi-sanchez oriol-junqueras\nO Tribunal Constitucional (TC) rexeitou deixar en liberdade ao exvicepresidente catalán Oriol Junqueras e ao expresidente da Asemblea Nacional Catalá (ANC) Jordi Sánchez en tanto resolve sobre o fondo dos seus recursos de amparo contra as prisións preventivas ordenadas polo Tribunal Supremo.\nSànchez e Junqueras pedían ao TC que os deixase en liberdade mentres resolve os seus recursos, aínda que o fallo deste martes, adoptado en senllos autos, rexeita esa petición e ademais, no caso de Sánchez, tamén lle denega, noutra resolución, un permiso penal.\nO alto tribunal, deste xeito, non resolveu sobre o fondo dos recursos de amparo, referidos a diferentes posibles vulneracións de dereitos fundamentais dos reos, senón sobre a citada petición de que, entre tanto adopta unha resolución definitiva, os deixara en liberdade. Con todo, a xuízo do TC, o levantamento da prisión provisional suporía "un otorgamiento anticipado do amparo que faría innecesario un pronunciamento de fondo" e por iso decide mantela ata resolver o fondo do recurso.\nO Constitucional xa se negou a suspender a orde de prisión provisional contra Sánchez anteriormente, no marco doutro dos seus recursos, o que presentou contra as ordes de prisión decretadas pola Audiencia Nacional antes de que a causa pasase ao Supremo.\nNo seu recurso de amparo, Junqueras profundaba nos prexuízos familiares e ao exercicio da súa defensa que lle estaba causando a súa situación de prisión provisional. Tamén a distancia do centro penal no que se atopa, o de Estremera (Madrid), respecto do seu domicilio familiar e dos avogados que o asisten, polo que, de serlle denegada a liberdade, reclamaba un achegamento a Cataluña.\nSobre isto último, o TC responde a Junqueras que "esta solicitude de achegamento do recorrente ao seu domicilio familiar supón unha pretensión nova, imprexuzgada e que nada ten que ver co obxecto principal do recurso", polo que nin sequera a contempla.\nEn canto aos "sufrimentos e secuelas" que, segundo alegou, está a causarlles esta situación aos seus fillos, menores de idade, e á súa esposa, o TC recalca a falta de idoneidade desa alegación "aos fins que nos ocupan en canto non se proxecta sobre ningún dos dereitos fundamentais en que se sustenta o recurso de amparo".\nEn relación co dereito de defensa que se vería minguado pola situación de prisión, os maxistrados cren que non foi suficientemente argumentado ese motivo, xa que o recurso só se limita a "pór de manifesto meros inconvintes e non un prexuízo real para o exercicio deste dereito fundamental"\nEn relación ao permiso penal solicitado por Jordi Sánchez no seu día, no que pediu defender a súa entón candidatura á Presidencia do Parlament a través dunha videoconferencia desde o centro penal ou desde unha sede xudicial, o TC sinala que nos termos nos que foi exposta, a alegación carece de todo fundamento. Para o TC, a situación de prisión provisional impón "indefectiblemente" limitacións aos dereitos políticos.\nAínda así, o alto tribunal admite que "parte das facultades de representación política anexas ao cargo víronse afectadas e nalgún caso limitadas decisivamente, por resolucións xudiciais" debido á situación de prisión provisional de Sànchez.\nPero en tanto que este proceso de recurso de amparo debe adecuarse á lei e ao "cumprimento dun fin lexítimo e o exame da súa proporcionalidade", non se pode emitir unha resolución anticipada, senón que debe ser abordado ao resolver sobre o fondo da súa queixa.\nO Constitucional rexeita deixar en liberdade provisional a...


Novos cursos de balde da aula CEMIT de Ponteareas | Ponteareas.es\nA concellaría de Innovación e Desenvolvemento Tecnolóxico de Ponteareas, que dirixe Benito Márquez, informa que abre o prazo de inscrición dos novos cursos que oferta a Aula CEMIT, situada no Centro Social na rúa Oriente.\nNeste mes de abril a aula CEMIT de Ponteareas ofrecerá cursos para maiores de manexo básico de Android, ordenador, navegación e correo electrónico. Estes cursos serán presenciais e en grupos reducidos, e teñen o obxectivo de mellorar o seu manexo do teléfono móbil ou tableta e das súas aplicacións para a procura de información, para a realización de xestións coas administracións e para facilitar ferramentas dixitais que lle axuden no ámbito social e familiar. Tamén haberá cursos en liña de iniciación ao WordPress, ao procesador de texto Libreoficce, ao retoque fotográfico (Gimp) e a creación de publicacións na nube (CANVA).\nA inscrición nos cursos pode realizarse na seguinte ligazón https://cemit.xunta.gal/gl/centro/59\nA aula CEMIT ofrece formación informática totalmente de balde axeitando o deseño dos cursos á demanda e necesidades da cidadanía, por este motivo o responsable dos cursos recorda que as persoas interesadas poden achegar á aula CEMIT suxestións para estudar as necesidades de formación informática e programar distintos niveis e contidos a medida da demanda.\n“O obxectivo desta aula é promover a inclusión no uso das novas tecnoloxías, ofrecendo os coñecementos necesarios para que as persoas poidan desenvolverse cun ordenador, e prestando especial atención aos colectivos máis afectados pola fenda dixital”, explica Benito Márquez, engadindo que “tamén buscamos fomentar a formación dixital entre os profesionais e achegar ás PEMEs as vantaxes da Sociedade da Información”. O edil tamén aproveitou a ocasión para animar a tódolos veciños a que se anoten nos diversos cursos e “aproveiten esta oportunidade”.\nPara obter máis información ou trasladar as súas necesidades formativas, as persoas interesadas deberán contactar a través de chamada ou de mensaxe de whatsapp no número de teléfono 634 238 962 ou de correo electrónico cemit.ponteareas@xunta.gal.\n← Ponteareas divulga a figura de Bouza-Brey polo seu 120 aniversario\nPonteareas amosa o seu apoio ao colectivo de persoas con trastorno do espectro do autismo →


Conde subliña que o novo dron mariño de industrias Ferri encaixa na aposta da Xunta por orientar a aeronáutica cara á mellora dos servizos públicos\nO vicepresidente económico, Francisco Conde, participou esta tarde na botadura desta embarcación destinada ao control da calidade das augas grazas a que incorpora un laboratorio portátil a bordo\nO proxecto, apoiado con máis de 600.000 euros pola Xunta, forma parte do programa Conecta Peme\nVigo, 23 de novembro de 2020.- O vicepresidente económico e conselleiro de Economía, Empresa e Innovación, Francisco Conde, subliñou esta tarde en Vigo, na botadura do dron mariño de Industrias Ferri, que esta embarcación encaixa na aposta que a Xunta de Galicia está facendo por impulsar o sector aeronáutico e orientalo cara a mellora dos servizos públicos.\nDe feito, esta nova embarcación destinarase ao control da calidade das augas grazas a que incorpora a bordo un laboratorio portátil para facer unha toma de mostras automatizada en diferentes puntos e despois analizalas. A Xunta apoiou este proxecto dentro do programa Conecta Peme 2018 —que tamén contou coa participación de Imatia Innovation- cunha achega de máis de 600.000 euros para un investimento total de 1M€.\nConde destacou a traxectoria de Industrias Ferri que leva máis de 65 anos traballando na fabricación de equipos de cubertas para todo tipo de buques e agradeceu o seu esforzo por diversificar e tamén por innovar. Neste sentido, Industrias Ferri é unha das empresas que está traballando no Polo Aeroespacial de Galicia en colaboración con outras dúas pemes (Cartogalicia e Imatia Innovation) para deseñar un sistema que permita mellorar a seguridade marítima e a flota pesqueira.\nO vicepresidente económico rematou sinalando que o Polo Aeroespacial de Galicia opta aos fondos europeos de reconstrución xa que o traballo que se está realizando supón unha grande oportunidade para potenciar o esforzo que se está a facer no eido dos vehículos aéreos non tripulados por parte das máis de 50 pemes e centros de coñecemento galegos que están implicados. O obxectivo é transformar a industria da Comunidade e facela máis sustentable, dixital e innovadora.


Larsa, premio Publicidade en Galego pola súa campaña ‘Benvidos, novos Larseiros!’\nA campaña publicitaria de Larsa Benvidos, novos Larseiros! ten premio! O Parlamento de Galicia, o Foro Enrique Peinador e a Secretaría Xeral de Política Lingüística da Xunta de Galicia veñen de recoñecer a Larsa co Premio Publicidade en Galego na categoría de radio.\nO premio galardoa o labor de Larsa na promoción da lingua galega, e considera a súa campaña Benvidos, novos larseiros! como a primeira e máis acertada no cumprimento dese obxectivo dentro das da súa categoría.\nA entrega dos premios Publicidade en Galego, que galardoaron tamén a outras empresas galegas, celebrouse esta mañá na sede do Parlamento de Galicia. A responsable de Marketing de Larsa, Ana Rodríguez Grande, recolleu e agradeceu o premio en nome da compañía.\nUnha campaña sobre os conceptos básicos do Pastoreo\nOs premios Publicidade en Galego son convocados cada ano pola Secretaría Xeral de Política Lingüística co obxectivo de promover o uso da lingua galega no ámbito publicitario. Esta acción enmárcase no Plan de dinamización do galego no tecido económico e no Plan Xeral de Normalización dá Lingua Galega.\nLarsa obtén o premio na categoría de radio que, xunto con televisión, internet, prensa escrita e centros educativos conforman as 5 categorías incluídas na convocatoria. Larsa ademais xa recibira o premio Publicidade en Galego na convocatoria de 2013.\nA campaña Benvidos, novos larseiros! incide nos conceptos nos que se asenta o Pastoreo, como os pastos, a liberdade coa que pastan as vacas, a contribución dese sistema para o mantemento da actividade no rural e a limpeza dos montes e os seus beneficios para o medio ambiente. Vacas felices que pastan como se fixo sempre en Galicia, e que producen un leite cun sabor e unhas calidades únicas das que gozar.\nA marca favorita dos galegos\nA campaña pon gaba os valores diferenciais do Leite de Pastoreo certificado co que Larsa elabora os seus produtos. Un leite cun sabor diferencial, obtida co mesmo sistema de produción que tradicionalmente se mantivo en Galicia. Leite 100% galego, producido por vacas felices cun sabor e unha cremosidade únicas e que conquistou o padal dos galegos.\nPara Larsa é unha honra recibir un premio que recoñece a súa aposta polo galego, lingua vehicular da súa comunicación en todos os soportes, incluídas as Redes Sociais, e nas súas campañas de publicidade. Un galardón especialmente satisfactorio ao unirse ao recoñecemento dos consumidores galegos que en 2019 e por segundo ano consecutivo, identifican Larsa como a marca favorita das familias galegas, segundo o estudo Brand Footprint 2019.


19º Salón do Cómic e Ilustración de Cangas | Concello de Cangas\n19º Salón do Cómic e Ilustración de Cangas\nSubmitted by comunicacion@c… on 28 May 2021\nFinalmente, e despois do aprazamento causado pola pandemia Covid-19 sufrida o ano pasado, podemos anunciar a celebración do 19º Salón do Cómic e Ilustración de Cangas. Tiñamos moitas ganas de volver despois de tanto tempo, e máis aínda de deixar atrás un 2020 tan duro para todos e todas. Por iso estamos especialmente emocionados de presentarvos o marabilloso cartel desta edición creado por Susy Broullón, unha artista da terra que dende moi pequena comezou a destacar no medio participando e gañando os nosos concursos de cómic.\nEste ano gozaremos do marabilloso traballo Ilustración - Ana Oncina , Javier Olivares, Leandro Barea e Santiago Sequeiros cos/coa que charlaremos e compartiremos contigo a súa ilustre presenza. Xa os/a coñeces, pero presentarémolos máis adiante nas nosas redes sociais. Séguenos para non perder nada .\nAdemais, teremos os nosos obradoiros de cómic habituais, outorgaremos os premios do 18º Certame de Cómic de Cangas, proxectaremos as mellores películas de cómic e animación dos últimos meses, bailaremos cos/coas participantes do noso concurso de cosplay e presentaremos máis novidades e sorpresas que seguramente non queres perderte.\nBenvido ao 19º Salón do Cómic e a Ilustración de Cangas. Agardámoste!\nSe queres imprimir o cartel, podes descargar o pdf (DIN A4 / 300PPP) no seguinte apartado de descargas.\nEntre as actividades programadas no 19º Salón do Cómic e ilustración de Cangas, convocamos o II Concurso Cosplay.\nPodes descargar as bases [PDF] aquí:


Editorial Trifolium: Felipe Alaiz: Arte de escribir sen arte\nFelipe Alaiz: Arte de escribir sen arte\nArte de escribir sen arte é un ensaio sobre o estilo, un alegato contra o estilo ornamental das obras enchidas de preciosismo, e en favor dunha arte exenta de impostacións que sexa sesgada manifestación da personalidade de quen a executa.\nAcóllese o autor á verdade do gran Buffon: “O estilo é o home”, di, á vez que considera que non é o home quen ha de falar coma un libro aberto, senón que o libro aberto ha de falar coma un home.\nO traballo de Felipe Alaiz foi publicado orixinalmente en Toulouse, en 1946, pola Editorial do Frente Ibérico de Juventudes Libertarias.\nEsta edición, inscrita na colección Musa pedestris, foi traducida ao galego por Enrique Sánchez Rodríguez.\nFelipe Alaiz (1887-1959), colaborador, cando non director, das máis importantes publicacións do movemento libertario español, sufriu polos seus artigos innumerábeis multas, encarceramentos e persecucións, até o seu exilio, no que viviu os derradeiros vinte anos.\nA súa auténtica vocación foi o xornalismo, até o punto de considerar a súa práctica suficiente para encher unha vida activa.\nColaborou no Diario de Huesca, Heraldo de Aragón, Voluntad, Tierra Aragonesa –que dirixiu- El Sol e la Revista de Aragón, fundada polo propio Alaiz.\nUnha vez consolidada a súa filiación libertaria, a súa firma aparecerá en moitas publicacións da prensa obreira: España Nueva, Crisol, La Batalla, El Luchador, Ruta, Cénit, La Revista Blanca… dirixindo en diferentes etapas Tierra y Libertad –órgano da FAI- e Solidaridad Obrera.\nAté a súa morte, acaecida en París o 8 de abril de 1959, permaneceu enteiramente fiel á causa libertaria.\nPublicado por Editorial Trifolium en 13:53


bieito1 (feminino: bieita) adxectivo1Bendito Auga bieita. substantivo masculino2 Vara dunha planta saída dun gromo. Hai que ter conta de rabenar os bieitos antes de que faga todo unha ramallada. substantivo feminino3 Nódulo doloroso formado na superficie da pel e no tecido subcutáneo pola inflamación dun folículo. Das bieitas que tivera só lle quedaban unhas manchiñas moradas. SINÓNIMOS brumeiro, carafuncho, furuncho, furúnculo, leixenzo, neixarigo, pánxema\nVerbo transitivo. Asustar con voces e acenos [un animal] para que se vaia ... Máis


Carlos Castro X curso internacional de percusión 2015\nCARLOS CASTRO Imparte docencia en Vigo dende o ano 87, actualmente no Conservatorio Superior. Ten colaborado en orquestras sinfónicas, bandas e grupos de rock, folk, jazz, etc. Tamén participou como compositor e intérprete en música para publicidade, teatro, cine e TV. De entre as case 70 gravacións feitas entre LPs e CDs, están a maioría dos grupos actuais de música galega, así como 2 discos gravados polos alumnos do Conservatorio Superior de Vigo.\nPublicou xunto a Sol Bordas "O Centro Integrado de Música" (Consello da Cultura Galega), así como o libriño de arranxos de música popular "Catro cancións para instrumentos de Láminas" (ed. Fundación Mayeusis) e “Caldeirada para 6” (ed. Periferia). Coa editorial Dos Acordes publicou unha metodoloxía para principiantes na percusión “esto é percusión!”, “Maruxiña” e “Pasodobre e Eirís” para cuarteto de percusión e “Nas ondas!” e “Carballesa” para dúo.\nParticipou recentemente con Xosé Manuel Budiño, a orquestra O.M.E.GA de improvisación e a Banda Crebinsky. Forma parte do grupo folk Fía na Roca, os grupos Martín Códax, Resonet e Meendinho de música antiga e Catroventos (Fusión Urbana Contemporánea).


Digiboo: máquinas expendedoras de pelis para aeroportos – Mallando no Android\nAutor Iago Varela Martínez O día 15 Xaneiro, 2016 Non hai comentarios\nDe seguro que en máis dunha ocasión vos tedes visto na teima de chegar a coller un medio de transporte (bus, tren, avión…) e descubrir que se vos esqueceu descargar capítulos de series ou algunha peli para amenizar a viaxe. Iso é o que pretende solucionar Digoboo, un sistema de máquinas expendedoras de contidos dixitais que xa está funcionando en varios aeroportos dos Estados Unidos e Canadá.\nO funcionamento destas máquinas é moi sinxelo. As usuarias só teñen que escoller os títulos que se desexen mercar ou alugar a través dunha pantalla da máquina expendedora de Digiboo e, feito isto, conectarse a través de WiFi á propia máquina para descargala no trebello que queiramos. Este proceso levaralle entre 1 e 3 minutos, e precisa que teñamos dispoñíbel algo máis de 1 GB de espazo.\nTamén se fai necesario ter unha aplicación do servizo, que é a que nos permite reproducir o contido e velo offline durante a viaxe. Isto ten un sentido, xa que Digiboo dános a posibilidade de mercar (ver cantas veces queiramos) ou alugar. Esta última opción resulta moito máis económica, pero impón 30 días de caducidade dos contidos, aínda que desde que comecemos a reprodución teremos unicamente 48h para acabar de velos.\nOs prezos sitúanse entre os 3,99 dólares para as últimas estreas ou 2,99 dólares para os títulos máis antigos, en modalidade de alugueiro. As compras sitúanse arredor dos 14,99 dólares.\nChrome deixará de soportar as distribucións GNU/Linux de 32 bits en marzo\nGoogle anunciou hai unhas semanas que deixará de dar soporte ás …


Unha ducia de agasallos de comercio local que podes mercar online - Praza Pública\nUnha ducia de agasallos de comercio local que podes mercar online\nAchéganse as datas de dar e recibir agasallos e cada vez son máis as pequenas tendas galegas que amosan e venden os seus produtos na rede, con envío ao todo o país. Velaquí unhas poucas ideas, das moitas que se poden atopar, sen ter que recorrer a Amazon ou ás grandes superficies.\nXoias e alfaias\nHainas de todos os tipos e prezos ben diferentes, para agasallos de todas as cateogorías. Destaca, por exemplo, o traballo en prata que vende dende Bergondo o obradoiro xoieiro artesán de Ardentía. Ou as creacións en prata e papel que elabora en Nigrán Joyas de Papel.\nEntre as fermosas creacións de Vai Vai Mr. Can (Ourense) está unha colección de produtos que homenaxean a mulleres. Dende Vigo, Animosa ofrece tamén "deseños inspirados en mulleres que romperon barreiras e abriron camiño". E tamén en Vigo está Oui Jane!, un proxecto social que mestura feminismo e moda sostible.\nMelemau (Compostela), Sopa de Nuez (Lugo), La Bocoque (Cangas) ou Xiro (Moaña) deseñan e venden roupa elaborada de xceito artesanal. Prendas, polo tanto, orixinais e sostibles.\nDende hai tempo Somosoceano (Vigo) vende camisetas e calcetíns inspirados no Atlántico e en Galicia. O de Bria Concept (Mondoñedo) son os delantais, tamén deseñados, estampados e elaborados en Galicia. Mentres, Atlantic Republic (Vigo) ofrece traxes de baño realizados en poliéster reciclado.\nSouvenirs e demais deseño galego\nA imaxinación dos e das deseñadoras galegas non ten fin, e as súas creacións son sempre unha boa escolla para regalar. Ultramarinos (Vigo), Nuria Díaz (Compostela), Cestola na Cachola (Lalín) ou Amorote (Ames) son un acerto seguro.\nSanín (Compostela) elabora e vende instrumentos de percusión e xoiería artesanal, un bo agasallo que regalar aos amantes da música, que tamén teñen onde elixir en Xaneco (Outeiro de Rei)\nUnha boa escolla para regalar (ou regalarse) pode ser algo de comer. Produtos gourmet, artesáns, conservas... cos que por exemplo conformar unha caixa. Gula Galega (Compostela), Lareira Gourmet (Betanzos) ou Alcacén de Liñares (Campo Lameiro) ofrecen multitude de produtos\nE por que non cervexa artesá?\nE tamén hai moito e bo onde elixir entre as cada vez mellores cervexas artesás galegas. Por exemplo, as de La Ferrolana, a Domenicus de Lugo ou as que dende Ponteareas distribúe Galician Brew\nUnha excursión (ou unha viaxe)\nVolta montana (Poio) organiza rutas de sendeirismo, cultura e natureza en Galicia. E, de igual xeito, Bluscus (Vigo) céntrase no "turismo mariñeiro" e nas experiencias relacionadas co mundo do mar.\nNa rede pódense atopar xoguetes orixinais e en galego, realizados e distribuídos por pequenas tendas como Brazolinda (Compostela) ou Buxaina (Fene), que vende xogos de mesa tradicionais de todo o mundo feitos en madeira.\nPara os máis pequenos e pequenas da casa, ata os 36 meses, Gaia Ecocrianza (Compostela) vende produtos ecolóxicos, fabricados en condicións de traballo dignas e cun baixo impacto ambiental. Outra opción é Mamá Limón (Lugo), unha "tenda de cousas bonitas para nenos aventureiros", que vende roupa, elementos de decoración, accesorios para o coidado dos bebés e mesmo peluches.\nDende Monterroso Muuhlloa vende cosmética 100% galega realizada con produtos ecolóxicos, entre eles herbas da Ulloa, leite de Monterroso e auga do Carballiño, como destacaban nesta reportaxe. Algo semellante fai Naturavia dende Ribadavia.\nZapatos, zocas e outras cousas de poñer nos pés\nHai dúas semanas Elena Ferro recibiu o Premio Nacional de Artesanía do Ministerio. Ela vende na rede os seus produtos dende Vila de Cruces. Como tamén Losal (Monforte de Lemos) vende online o calzado que de forma artesanal elabora dende 1899. Ou Pera Limonera (Melide), cun estilo máis informal e divertido.


China Usb-C hub-CH06B fábrica e fabricantes | Grupo Brocade\nTres portos USB 3.0 velocidade de transferencia de datos ata 5Gbps. Amplíe a pantalla co porto HDMI a HDTV, monitor ou proxector. Admite saída HDMI ata resolución 4K UHD (3840x2160 @ 30Hz)\nO porto de carga tipo-c pode pasar ata 100 w de potencia e proporcionar enerxía extra ao disco duro, ao controlador de DVD e aos accesorios conectados ao porto USB\nDeseño de moda ao estilo Mac\nO cubo inclúe material de aleación de aluminio liso de alta calidade e estuche Uni-body. Anti-impresión dixital, disipación de calor, deseño lixeiro e compacto. Indicador LED integrado. O Hub amplía a conectividade dos teus dispositivos e aforra espazo.\nBrocade Smart Space ofrece toda a gama, dende a pre-venda ata o servizo posvenda, desde o desenvolvemento do produto ata a auditoría do uso do mantemento, baseado nunha forte forza técnica, un rendemento superior do produto, prezos razoables e un servizo perfecto. Seguiremos desenvolvendo, ata proporcionar produtos e servizos USB C de alta calidade e promover unha cooperación duradeira cos nosos clientes, un desenvolvemento común e crear un futuro mellor.\nO espazo Brocade Smart mantén o espírito de "innovación, harmonía, traballo en equipo e compartición, rutas, progreso pragmático". Danos unha oportunidade e demostraremos a nosa capacidade. Coa túa amable axuda, cremos que podemos crear un futuro brillante xuntos.\nDende a creación da nosa empresa, démonos conta da importancia de ofrecer produtos de boa calidade e os mellores servizos previos e posvenda.\nA maioría dos problemas entre provedores e clientes globais débense a unha mala comunicación. Culturalmente, os provedores poden ser reacios a cuestionar cousas que non entenden. Brocade rompe esas barreiras para asegurarte de conseguir o que queres ao nivel que esperas cando o queiras.\nSeguinte: Hub USB-C-CH07A\nMaterial Aleación de aluminio con proceso CNC de Apple\n3 * USB3.0 Ata 5 Gbps\n1 * Tipo C. Ata 5 Gbps\n1 * HDMI Ata 4K UHD (3840 × 2160 @ 30Hz) / 1080p / 720p\n1 * TD Ata 90 MB / s\n1 * SD Ata 90 MB / s\nCores gris prata ou outra cor para escoller\nPlug & play Non fai falta instalar o controlador\nDimensión 110 * 36 * 11 mm\nDimensión （con paquete） 161 * 90 * 22 mm\nPeso （co paquete） 90 g


Piño, na Pobra do Brollón, LUGO - Agosto 2021\nMoita xente foi a que veu este ano a Piño que non foi excepción da chegada masiva de veraneantes que tivemos nesta zona de Galicia.\nEn Piño non contamos con ninguha ruta oficial pero algúns acercámonos a visitar un ano máis o Castro do lugar e este ano como novidade puidemos entrar nunha antiga mina de auga que Fernando, meu pai, preparou para que puidésemos visitar.\nDe cara a vindeiras tempadas e vacacións poderedes acercarvos a visitar algunha máis que tamén está a piques de rematar de acondicionar para poder visitar. Os restos arqueolóxicos dos nosos predecesores neste territorio teñen para moitos moita importancia e merecen o noso recordo e recoñecemento.\nAs tradicións mudan co paso dos anos. A sociedade adapta costumes importadas doutros lugares e renuncia a aquelas que lle son prescindibles.\nA nosa parroquia de Santa María de Piño, quizais sexa unha das poucas de Galicia onde ainda hai costume de acompañar ao finado coa cruz diante ata o camposanto. De feito o actual párroco sorprendeuse no primeiro enterro que fixo no lugar ao ver que dita tradición ainda non se perdera o que me fai pensar que nas 30 parroquias restantes que cubre non existe xa tal tradición.\nOutra desas costumes que está a piques de desaparecer é a de tocar as badaladas do campanario a defunto ou a defunta. Unha sinal precisa, necesaria ata hai ben pouco para comunicar a comunidade o pasamento dun veciño, amigo ou familiar do lugar.\nA primeiros de mes celebramos na igrexa parroquial o cabodano do Sr. Aquilino da casa da Portela.\nO día 15 celebramos a misa da patrona da parroquia a Santa María.\nO día 21 a misa de enterro da Elvira que nos deixou aos case 101 anos de idade. D.E.P.\nO 24 á tardiña tamén houbo misa por algúns defuntos da parroquia e para rematar o mes o día 28 o cabodano da Sra. Manuela viuva de Manolo da casa do Murra.\nSobre os eventos da Libraría\nOs tres eventos que promovín este verán dende a Libraría Pelayo correron sortes dispares.\nO ultimo que se veu a celebrar o pasado venres día 27 de agosto no local comercial da libraría espertou moito interese e completou o aforo moi pronto quedando a xente con ganas de saber máis cousas de esta tradición ancestral do budismo.\nMayte presentou na Pobra do Brollón a invitación do actual alcalde Xosé Lois Maceda, o seu poemario. O acto foi no 1º DE MAYO. Ao lugar asistiron unha trintena de persoas disfrutando de momentos distintos, momentos culturais no restaurante da localidade.\nTemos 754 anónimos e ningún membro en liña


A Deputación de Pontevedra impulsa tecnoloxicamente os mercados municipais - Código Cero - Diario Tecnolóxico de Galicia\nA Deputación de Pontevedra impulsa tecnoloxicamente os mercados municipais\nxoves, 27 de decembro do 2012 Redacción\nA Deputación de Pontevedra, a través do servizo de Novas Tecnoloxías e da Oficina Provincial de Comercio REDIC pertencente ao servizo de Turismo, traballa para impulsar, fortalecer e dinamizar o comercio como sector produtivo estratéxico na provincia de Pontevedra. Un dos obxectivos nos que se está a traballar na actualidade é a revitalización dos mercados municipais co fin de que estes volvan ser o punto de referencia para a compra de produtos frescos e de calidade, logrando con iso promover un estilo de vida saudable. Co fin de cumprir con este obxectivo, a Deputación de Pontevedra asinou por cuarto ano consecutivo un convenio de colaboración coa Dirección Xeral de Comercio da Xunta de Galicia en virtude do cal, ámbalas institucións colaboran para desenvolver actuacións de maneira coordinada. Unha das principais iniciativas, englobada neste convenio de colaboración, consiste na implantación de “tótems interactivos” nos mercados municipais da provincia de Pontevedra.\nCon eles, os cidadáns poden acceder á información relativa ás prazas de maneira sinxela, rápida e dinámica grazas ao uso da tecnoloxía multimedia. Deste xeito, os usuarios teñen a posibilidade de interactuar con estes tótems a través dunha pantalla táctil que amosa a información salientando a parte visual da mesma. Ademais, cada tótem incorpora unha impresora para que os consumidores poidan imprimir receitas cos produtos á venda no seu mercado. Esta iniciativa, pioneira en Galicia, iniciouse no ano 2011 cunha primeira fase nos mercados municipais de O Grove, Portonovo, Porriño, Bueu e Caldas de Reis. Tendo en conta os resultados acadados con esta primeira fase do proxecto, ao longo do ano 2012 levouse a cabo unha segunda fase instalándose novos tótems interactivos nos mercados de Vilagarcía de Arousa, Ponteareas e Redondela.\nOs tótems interactivos están compostos por un computador industrial, unha pantalla táctil e unha impresora térmica, equipamentos montados nunha estrutura de aceiro inoxidable que facilita a súa limpeza e mantemento. Para mellorar a refrixeración dos compoñentes, os aparellos dispoñen de ventilación forzada e grellas de respiración. No referente á seguridade física, contan con dúas fechaduras traseiras con chaves independentes.\nDebido ao uso continuo dos tótems e das variantes condicións de traballo dos mesmos optouse por empregar mini PCs industriais KPC6. A súa característica principal é que carecen de ventiladores e usan unha carcasa metálica ruxerizada a xeito de disipador. Estes computadores de reducido tamaño contan cun procesador Atom N270 e 1 GB de RAM DDR2, o que proporciona un elevado rendemento á vez que se minimiza o consumo de enerxía. As capacidades gráficas precisas para amosar a información interactiva están garantidas grazas ao uso de gráficos Intel GMA 950. Con respecto á conectividade destes equipos, cómpre salientar que contan cun porto Ethernet Xigabit, Wi-Fi, 4 portos USB, 4 tomas RJ-45 e saída VGA. Dispoñen ademais de ancoraxes estándares VESA de 75 x 75 mm, o que facilita a súa instalación.\nPara amosar a información e permitir a interacción cos usuarios escolleuse un monitor táctil de 26 polgadas do fabricante ELO Touch Solutions. A capacidade táctil deste monitor conséguese grazas ao uso da tecnoloxía IntelliTouch de ondas, baseada nun só panel de cristal, co que se consegue unha resolución constante moi elevada de 4.096x4.096 puntos e unha expectativa de vida de máis de 50 millóns de toques sobre un mesmo punto sen fallos nin desgaste algún.\nO panel de cristal, fabricado só en vidro, fai máis doada a limpeza e ao estar deseñado sen capas nin revestimentos, obtense unha excelente claridade e nitidez de imaxe, ademais dunha alta transmisión de luz que non desvirtúa en ningún momento a calidade da imaxe. O devandito panel colócase axustado entre a parte interna do marco frontal do monitor e o panel TFT, obtendo así a máxima calidade de imaxe e ningún efecto de paralelaxe.\nO monitor comunícase co mini PC mediante unha conexión VGA a nivel gráfico e por USB para o control das operacións de punteiro.\nCada tótem leva integrada unha impresora de tickets Custom VKP80 II. Trátase dunha impresora con tecnoloxía de impresión térmica de 8 puntos/mm, que permite a impresión tanto de texto como de gráficos a unha velocidade de máis de 220mm/segundo. O bordo de saída do papel está iluminado e dispón de mecanismo de corte automático para facilitar ao usuario a recollida do ticket impreso.\nOutras funcionalidades a destacar deste modelo de impresora é que conta cun sistema de anti-atascamento de papel e que o soporte de entrada do rolo de papel é axustable e dispón de auto-equilibrado. Ademais, o rolo de papel pódese colocar en diferentes posicións o que fai máis doada a súa instalación.\nCo fin de facilitar os labores de mantemento a impresora conta con varios sensores para detectar, entre outros, a falta de papel e mediante un servidor web interno pódense realizar operacións de xestión en remoto.\nA conexión da impresora co computador realízase a través dun porto USB.\nPara mostrar a información aos usuarios realizouse un desenvolvemento web e creouse unha páxina para que calquera cidadán poida acceder aos contidos de cada mercado a través de Internet na dirección www.mercadosmunicipais.depo.es.\nO sistema operativo configurouse para que realice un proceso de logon automático que entra nunha shell que permite unicamente arrincar un navegador Mozilla Firefox, conseguindo así un uso controlado dos usuarios. Instalouse o plugin R-Kiosk que posibilita arrincar o navegador en modo quiosco: pantalla completa, menús e eventos desactivados, etc. O navegador ten como páxina de inicio o portal de mercados municipais. Para amosar unicamente os contidos propios de cada mercado utilízase unha variable que se engade ás cabeceiras HTTP a través do plugin HeaderTool.\nA nivel de administración, configurouse o apagado automático de cada tótem dependendo das horas de actividade do mercado no que está situado e instaláronse as ferramentas precisas para realizar a xestión remota dos mesmos co fin de evitar desprazamentos.\nInformación dispoñible nos tótems\nA información que se achega en cada mercado a través destes tótems interactivos está dividida en tres seccións principais: edificio, situación xeográfica e receitas.\nNa sección edificio ofrécese información actual sobre o propio mercado, os postos de venda por categorías e os produtos destacados en cada un dos mercados. Amósase un dossier fotográfico cos vendedores e os seus postos. Ademais, achégase un plano do mesmo no que se detallan os postos e diferentes servizos.\n· Situación xeográfica\nNesta sección fornécese información sobre a zona xeográfica e turística do concello no que se sitúa o mercado e está divida en tres apartados: historia, localización e festas. Cabe destacar que na sección localización incluíuse un mapa interactivo ao carón dos horarios de autobuses.\nA sección de receitas ofrece aos consumidores un receitario estruturado en catro grupos de alimentos. Cada un destes grupos leva asignado unha cor determinada pola Dirección Xeral de Comercio da Xunta de Galicia:\n· Vermello: carnes.\n· Azul: peixes e mariscos.\n· Verde: froitas e verduras.\n· Amarelo: lácteos, ovos e pan.\nPara confeccionar o catálogo de receitas utilizáronse:\n· Receitas facilitadas por cociñeiros galegos de recoñecido prestixio integrantes do Grupo Nove.\n· Receitas gañadoras do concurso “Rías Baixas, Territorio Gastronómico. Cociña de Mercado” posto en marcha pola Oficina Provincial de Comercio REDIC no ano 2012 entre os propios praceiros.\n· Receitas facilitadas pola Consellería de Medio Rural e do Mar da Xunta de Galicia. Algunhas destas receitas levan vinculado un menú saudable elaborado pola Subdirección Xeral de Programas de Fomento de Estilos de Vida Saudables da Consellería de Sanidade da Xunta de Galicia.\n· Outras receitas facilitadas pola Oficina Provincial de Comercio REDIC da Deputación de Pontevedra.\nAs receitas preséntanse con produtos que se poden adquirir nos postos do mercado coa idea de que os usuarios merquen os ingredientes na propia praza, tratando de dinamizar e promover os mesmos, dignificar a súa imaxe, fidelizar os clientes e atraer novos perfís de usuarios.\nTodas as receitas contan coas súas correspondentes fotografías e ingredientes así como dunha explicación do proceso de preparación das mesmas. Adicionalmente, os usuarios poden imprimir a receita a través das impresoras de tickets da que dispoñen os tótems interactivos.\nEn palabras de Amancio Varela, xefe do servizo de Novas Tecnoloxías da Deputación de Pontevedra, “con esta iniciativa as novas tecnoloxías ponse ao servizo do comercio da provincia co obxectivo de difundir entre a consumidores información dos mercados municipais e dos seus produtos, de forma que estes volvan ser o centro de referencia do comercio das vilas da provincia, así como o motor comercial e o lugar ao redor do cal se articula o comercio local. Á súa vez esta actuación facilitará que se perciba unha imaxe real e actual dos mercados municipais, ao combinar o moderno, a tecnoloxía, coa tradición, os produtos típicos da provincia de Pontevedra”.


Redacción | Venres, 11 de Xuño de 2021, 11:27\nVarios colectivos sociais, como a Plataforma Feminista Galega (PFG), están a lanzar convocatorias de mobilizacións de condena polo asasinato de dúas nenas polo seu pai en Tenerife.\n"Porque imos ás rúas a que se nos escoite dicir que non imos parar. Que non queremos que nos violenten máis. Que non queremos máis criaturas asasinadas. Tocan a unha, respostamos todas!", sinala o colectivo.\nA "convocatoria de urxencia" a diferentes horas da tarde hoxe venres nos lugares habituais das concentracións do movemento feminista. Por exemplo, a de Vigo será fronte ao museo Marco, segundo a convocatoria de a Plataforma de Feminismo Unitario desa urbe.\nEsta é a lista de convocatorias recollidas pola redes sociais de PFG:\nÉ moi probable que ao longo do venres publíquense novas convocatorias. A Plataforma anima a acudir con instrumentos e cacerolas e lembra que é imprescindible usar máscara e manter 1,5 metros de distancia para previr contaxios de coronavirus.


Yolanda Dorda interpreta a realidade feminina en distintas etapas vitais coa súa mostra ‘Desexos’\nA exposición inaugurada no Kiosco Alfonso está formada por 79 obras e inclúe pezas encargadas á pintora pola revista Vogue alemá\nO Kiosco Alfonso acolle desde este venres a exposición 'Desexos', da artista Yolanda Dorda, realizada en exclusiva para a cidade e a súa principal sala expositiva. Trátase dunha mostra formada por 79 obras que interpretan a realidade feminina a través de diferentes momentos da vida. Poderá visitarse de maneira gratuíta desde este venres ata o 24 de abril en horario de 12.00 a 14.00 e de 18.00 a 21.00 horas.\nÁ inauguración asistiu, ademais da autora, a alcaldesa da cidade, Inés Rey. "Esta mostra non podería ter un mellor escenario, o noso querido Kiosco Alfonso, un dos principais fogares da arte na Coruña e que cada ano amosa á cidadanía diversas expresións artísticas de autores de diferentes lugares", sinalou a rexedora.\n"Esta exposición explora as diferentes etapas da muller, abranguendo desde a infancia á madurez e reflexionando sobre a construción e a creación da identidade. Unha identidade persoal e íntima que procura atraer persoalmente ao espectador. Unha identidade que se fai pública mediante imaxes intensas, cargadas dunha mestura de emocións, soidade, desolación ou sensualidade", apuntou Yolanda Dorda durante a súa presentación da mostra.\nInés Rey exaltou as virtudes da colección de 'Desexos' como un percorrido feminino co que moitas mulleres se sentirán identificadas. "Con esta mostra de Yolanda seguimos visibilizando na Coruña a influencia das nosas mulleres nas diferentes artes. O ano pasado celebrabamos a Emilia Pardo Bazán, unha das escritoras máis consagradas a nivel nacional. Este 2022 é a vez de María Casares", apuntou Rey.\n"As pinturas de Yolanda teñen unha gran sensibilidade e emocionan polo seu tratamento cru da figura feminina, buscando crear sensacións no espectador", sinalou a alcaldesa durante a inauguración.\nA exposición contén un total de 79 obras, das que 64 son óleos sobre lenzo ou papel e 15 son obras dixitais sobre papel. A colección de pezas abrangue, cronoloxicamente, desde o ano 2007 ao 2022. Dorda traza con esta mostra un camiño por diferentes momentos vitais centrado na figura feminina, que predomina nas obras expostas. As pinturas carecen de título, pois tal e como apunta a propia artista debe ser o espectador quen a interprete segundo a súa visión.\nA través dun percorrido marcado polas diferentes salas do Quiosco Alfonso, os asistentes poden ir desde a infancia á idade adulta. Dorda identifica os primeiros anos da vida co sufrimento e o medo, como amosan as expresións dos e das protagonistas das súas pezas. Coa adolescencia aparecen novos sentimentos como a rebeldía. Co tempo, Yolanda Dorda explorou outras facetas da arte como as colaxes, presentes na exposición. Neles, xunta diferentes fragmentos do rostro feminino para crear expresións recoñecibles e afondar nos canons que a sociedade outorga ás mulleres.\nA segunda parte da mostra está cargada de erotismo e inclúe unha serie de obras encargadas á artista pola revista Vogue alemá. Nesta sala, Dorda explora o corpo feminino e a súa busca da paixón, mantendo un estilo pictórico moi característico, marcado por un trazo groso.\nNada en Barcelona, Yolanda Dorda fixo a súa primeira exposición individual na Coruña, cidade na que se criou, nunha sala da Casa de Cultura Salvador de Madariaga. Foi no 2006, só un ano antes de comezar os traballos da colección que presenta este venres. Na actualidade, Dorda conta cunha gran reputación artística, tanto a nivel nacional como internacional.\nO Concello da Coruña publica un volume que recolle en textos e imaxes a infancia e xuventude de María Casares


Sanxenxo quere rehabilitar seis muíños en Bordóns e Dorrón - Pontevedra Viva\nMércores 6 de Xaneiro, 2016 ás 12:25 do Mércores 6 de Xaneiro, 2016\nMaleza que oculta un dos muíños que se quere rehabilitar\nSeis muíños situados entre as parroquias de Bordóns e Dorrón, todos eles en situación de semirruína, son os que quere rehabilitar o Concello de Sanxenxo. Para iso, presentou á Mancomunidade do Salnés a solicitude dun obradoiro de emprego. O organismo incluíu xa esta proposta no seu presupostos pero falta a súa aprobación definitiva.\nGonzalo Pita, acompañado de boa parte do goberno local, supervisou hai uns días o seu ámbito para comprobar a accesibilidade aos muíños, algúns deles totalmente cuberto pola maleza, que dificulta tamén a chegada ata os resto dunha das edificacións.\nEn concreto, búscase actuar sobre dous muíños en Dorrón, coñecidos como "O de Felipe" e "O de Xián ou Barreiro", e outros catro en Aldariz (Bordóns); dando así continuidade a unha ruta xa existente na que hai dous muíños rehabilitados e operativos, o de "Costa" e o de "Quintáns".\nO goberno municipal considera que é necesario dotar a Sanxenxo de novos elementos que poñan en valor tanto a riqueza natural como a patrimonial do municipio como alternativa turística. Para iso, estivo en contacto durante os últimos meses cos propietarios dos muíños, así como coa asociación de veciños de Dorrón, para conseguir a cesión por un período de 25 anos dos mesmos e poder actuar sobre eles.\nEste tipo de construcións teñen réxime de multipropiedad, podendo superar a trintena o número de persoas coas que hai que xestionar a cesión en cada un dos muíños, unha cuestión que dificulta este trámite.


Presentación do Protocolo para a Garantía dos Dereitos Lingüísticos do galego - LINGUA - Sermos Galiza - Diario de intereses galegos\nPresentación do Protocolo para a Garantía dos Dereitos Lingüísticos do galego\nNoelia Gómez 23 decembro 2016 15:54 h.\nO protocolo organízase nunha serie de ámbitos de uso da lingua, que abarcan desde as administracións públicas, a onomástica, a xustiza, a educación, a cultura e os medios de comunicación\nNa sexta feira tivo lugar a presentación do Protocolo para a Garantía dos Dereitos Lingüísticos no local cultural de Sargadelos, en Compostela. No acto estiveron presentes as e os representantes das institucións que fixeron posíbel a existencia do protocolo: Marcos Maceira (A Mesa pola Normalización Lingüística) Anxo Louzao (CIG-Ensino) Romina Bal (ProLingua) Queca Carballo (Coordinadora de Traballadoras e Traballadores pola Normalización Lingüística) Andrés Bellas (Asociación de Profesionais da Rama Artística da Dobraxe de Galicia, APRADOGA) Mercedes Queixas (Asociación de Escritoras e Escritores en Lingua Galega, AELG) Séchu Sende (Semente Compostela escola de ensino en galego) e María Pilar García Negro (como membra do Comité científico da redacción da Declaración Universal de Dereitos Lingüísticos).\n“Queremos que o galego volva a ter presenza na terra onde naceu. Queremos utilizar isto a prol da nosa lingua e que se poida converter en medidas prácticas directas”.\n“O protocolo foi asinado o 17 de decembro en Donostia, onde formaron parte diversas entidades sociais e sectores de toda Europa”, afirmou María Pilar García Negro, responsábel da explicación do documento. García Negro comezou facendo fincapé en que o folleto contén a Declaración Universal dos Dereitos Lingüísticos que hai 20 anos a Mesa pola Normalización Lingüística editou en Barcelona. “A Declaración de Dereitos Lingüísticos nace vinculada ao artigo 2 da Declaración Universal de Dereitos Humanos que determinada o principio de non discriminación por razón de sexo, raza, ideoloxía, relixión ou lingua. Esta é a consecuencia que dá vida á consolidación dos dereitos humanos básicos que deben ser non só respeitados, senón que a súa práctica debe ser fomentada e promovida”, sinalou. Ademais, destacou que “todo dereito para ser real e exercíbel precisa da declaración dun deber correlativo por parte dos poderes públicos”.\nO protocolo organízase nunha serie de ámbitos de uso da lingua, que abarcan desde as administracións públicas, a onomástica, a xustiza, a educación, a cultura e os medios de comunicación. “O espírito que nos animou neste protocolo foi que todos os usos sociais e públicos presentes nas linguas oficias dos estados non se discuten, mais se estamos falando das nosas linguas, de 50 millóns de persoas no continente europeo que dispomos dunha lingua propia diferente das oficiais, aspiramos a dárlles un estatuto de normalidade e que teñan a posibilidade dos usos que teñen as linguas oficias dos estados. Este principio é o que guía a necesidade de normalización”, explicou.\nGarcía Negro afondou na idea de que, en pleno século XXI, asistimos a un auténtico retroceso da defensa da lingua por parte das institucións oficiais. “A Xunta da Galiza funciona como unha auténtica maquinaria de españolización, cando debería ser a grande factoría de produción e distribución do galego”, sinalou. “Queremos que o galego volva a ter presenza na terra onde naceu. Queremos utilizar isto a prol da nosa lingua e que se poida converter en medidas prácticas directas”.\n“Este documento presentarémosllo a todas as entidades que estamos aquí e vai ser editado para a súa distribución masiva. Comezaremos contactando coas institucións galegas, tanto as Universidades, como a Real Academia Galega, Consello da Cultura, Parlamento Galego e ao Goberno Galego, para que asuma e apliquen o contido deste protocolo”, explica Marcos Maceira. “No mes de xaneiro continuaremos co contacto con todas as institucións e as que se vaian incorporando”, engade.


Prospección arqueolóxica con xeorradar 3D multifrecuencia | Horizonte Norte\nActualmente contando coa capacidade de localizar dun xeito rápido restos ou estruturas soterradas, emprégase unha tecnoloxía non destrutiva capaz de cubrir o 100% da zona de estudo cunha resolución centimétrica. A ferramenta óptima para realizar este tipo de estudo é o xeorradar 3D multifrecuencia en base aos seguintes motivos:\n1.\tSistema 3D: permite auscultar o 100% da superficie de estudo.\n2.\tFrecuencia ou frecuencias das antenas: define a resolución e a capacidade de penetración.\n3.\tAntenas aéreas ou antenas de contacto: o equipo de xeorradar empregado pode ser de antenas aéreas que non requiren ir en contacto coa estrutura a investigar ou con antenas de contacto.\nA metodoloxía consiste en cubrir a superficie de estudo libre de obstáculos. Durante este tempo realízanse pasadas paralelas nas zonas indicadas para cubrir toda a superficie de estudo.\nOs datos de campo son xeorreferenciados mediante o emprego dunha unidade GPS que opera en tempo real e sen necesidade de estacións base e locais ou enlaces de telemetría.\nTras a recollida de datos en campo, procédese ao procesado dos mesmos. O primeiro paso é a edición da xeometría para cada unha das pasadas realizadas coa antena.\nPosteriormente fíltranse os datos co obxectivo de magnificar os reflectores. Os datos de xeorradar son analizados por técnicos expertos, marcándose aquelas zonas anómalas e que sexan interpretables como estruturas no subsolo.\nO xeorradar 3D multifrecuencia coma ferramenta de alta precisión para estudar o subsolo\nPosted in Arqueoloxía, Blogue, Enxeñería cultural, Historia, Patrimonio, Uncategorised.\n← Coordinación do Proxecto para o…\nXornadas internacionais de cerámica antiga… →\nCarballo, freixo e piñeiro: o papel da leña nos rituais funerarios no xacemento romano de Reza Vella (Ourense)


biblioteca.milladoiro.malpica: Un excelente comezo\nUn excelente comezo\nNon todo habían ser malas novas neste comezo do curso. Non ho...!!!\nOnte recibimos dúas expléndidas porque están relacionadas cos nosos logros, co traballo que facemos paseniñamente cada día de cada curso.\nPor unha banda: conseguimos o 2º premio na XVI edición de Ponte nas Ondas O tesouro dos avós ó que sabedes que nos presentaramos con catro lendas de Malpica contadas polos avós e recreadas polos nenos e nenas de 2º, 3º e 6º.\nDeixovos o documento co fallo do Xurado por se queredes saber dos outros centros premiados.\nPor outra banda, tamén onte soubemos da publicación no DOG da resolución das axudas para este curso aos centros integrados no PLAMBE, asignación que se fai atendendo á Memoria de actividades levadas a cabo no curso que rematou. Unha vez máis gozamos da maior das cantidades asignadas pola Conselleria.\nCousas coma estas énchennos de satisafacción e estimúlannos para seguior traballando: son vento nas nosas velas para continuar con ilusión o traballo diario, ilusión que non sempre é doado manter nos tempos que corren.\nParabéns ós profes, nenos e nenas do MILLADOIRO!!!!!\nEtiquetas: PLAMBE, Premios\nParabéns para ti, tamén Olga por capitanear tan ben ese timón.\nTodos saben que eu non son mariñeira: só son reporteira.\nGrazas polos mimos\nEnviamos tamén os nosos parabéns dende Pontedeume, outra vila mariñeira.\nSaúdos mariñeiros e bo comezo!!!\nNoraboa polo premio.Felicitacións para os nen@s e a coordinadora.\nSodes tod@s moi labreguiños.\nMoitisimas felicitacións para nen@s e profesores que fixeron posible acadar o premio.


O "DEFENSOR DEL PUEBLO" SEGUE A RECLAMAR INFORMACIÓN SOBRE ÁS CÁMARAS DE VIDEO-VIXILANCIA E AS ACTUACIÓN POLICIAIS EN SANTIAGO DE COMPOSTELA - MpDC\nWritten By Virgulino on 7/6/04 | 16:10\nEn dous escritos diferentes reclama ao Concello de Santiago de Compostela a remisión urxente de informes sobre actuacións da Policía Local e, á Delegación do Goberno, que informe sobre a vixencia da autorización da instalación de videocámaras no casco antigo de Compostela.\nA Adxunta Primeira do "Defensor del Pueblo", María Luísa Cava de Llano y Carrió, remitiu, con data do 3 de Xuño, información ao MpDC sobre a situación dos expedientes relacionados cá actuación da Policía Local en Santiago de Compostela e a legalidade das Cámaras de Video-Vixilancia instaladas no casco antigo.\nSobre o primeiro expediente (rexistrado có numero Q0315542) a Adxunta Primeira informa que volve a solicitar, por terceira vez, que o Concello de Santiago de Compostela informe sobre determinadas actuacións policiais. Na primeira solicitude o Concello de Santiago respondeu que xa realizara as indagacións oportunas sobre os temas denunciados, esta contestación non convenceu ao "Defensor del Pueblo", quen volveu a solicita un informe máis estendido que, ao día de hoxe, aínda non foi remitido e obrigou á Adxunta a solicitar "á remisión urxente do mesmo".\nSobre o segundo expediente (rexistrado có número Q0215191) e que xa acumula máis de ano e medio de investigacións por parte do "Defensor del Pueblo", a Adxunta informa que "á vista do contido do mesmo, valorouse a conveniencia de dirixirnos novamente á Delegación do Goberno, solicitando un novo informe en relación cá vixencia da autorización da instalación de videocámaras no casco antigo de Santiago de Compostela". En todo este tempo, nin a Delegación do Goberno, nin a Comisión de Garantías de Videovixilancia, nin o Fiscal Xefe de Galiza, nin o Concello de Santiago de Compostela facilitou estas autorizacións.\nNovamente nos encontramos cá absoluta falta de respecto pola lexislación vixente que manifesta as institucións deste país. Mentres as denuncias contra Policías Locais de Santiago de Compostela e polas Cámaras de video-vixilancia son constantes, ningunha administración ou autoridade investiga estes feitos e, incluso, ocultan datos á Institución do “Defensor del Pueblo”.


A concellería de Deportes de Monforte convoca a quinta edición do concurso para elixir ós atletas e clubs máis destacados do ano 2016, incluíndo as categorías de adestradores e árbitros. As bases definitivas, que se adxuntan a esta información, recollen, entre outras, as seguintes cuestións:\n-Mellor deportista, masculino e feminino, do 2016.\n-Mellor deportista promesa, masculino e feminino, do 2016.\n-Mellor adestrador ou adestradora do ano 2016.\n-Mellor árbitro/a ou xuíz/a do ano 2016.\n-Entidade Deportiva ou club máis distinguido en canto á promoción do deporte durante o ano 2016.\n-Premio á deportividade e ó xogo limpo.\nA presentación de candidaturas poderán facelas os clubs e entidades deportivas, deportistas así como membros do xurado e persoas relacionadas coa actividade física e o deporte municipal. As candidaturas poderán ser presentadas polos propios candidatos ou por terceiras persoas.\nAs solicitudes de inscrición deberán presentarse no Rexistro Xeral do Concello de Monforte dende o día seguinte á súa publicación na páxina web do Concello, sendo o derradeiro día para presentalas o 31 de marzo ás 14 horas.\nAs solicitudes deberán conter obrigatoriamente a seguinte documentación:\n• Instancia de solicitude asinada polo/a interesado/a.\n• No caso de optar ao premio de mellor deportista, absoluto ou promesa, e mellor adestrador/a, relación detallada dos logros deportivos conseguidos durante o ano 2016 en campionatos oficiais, indicando con claridade todos os datos da competición (denominación, datas, categoría, etc.)\n• No caso de optar ao premio a mellor árbitro/a, relación detallada da súa actividade como árbitro/a – xuíz/a durante o ano 2016.\n• No caso de clubs e entidades deportivas que opten ao premio á promoción do deporte deberase facer unha exposición de motivos na que se fagan constar as razóns polas que deberían ser considerados como a entidade deportiva máis distinguida en canto á promoción do deporte.\n• Para participar na categoría de premio á deportividade e ó xogo limpo deberase entregar unha memoria explicativa das actitudes de autoestima, cooperación, responsabilidade e tolerancia no deporte que o candidato mostrou durante a actividade levada a cabo no ano 2016.\n• Reportaxe fotográfica ou audiovisual dos atletas ou clubs participantes, en formato dixital.\nUnha vez finalizado o prazo de solicitudes farase pública a listaxe das candidaturas que optan á elección.\nOs vencedores de cada categoría daranse a coñecer na Gala do Deporte Monfortino, que se celebrará nunha data aínda por determinar.\nEn cada unha das categorías haberá un único vencedor.\nBASES PREMIOS MELLORES ATLETAS E CLUBES 2016\nSolicitude concurso Mellores Deportistas 2016


Novo obradoiro de emprego para veciños e veciñas da Laracha - El Diario de A Laracha\nAs especialidades do obradoiro serán pintura industrial en construción e atención sociosanitaria a persoas en institucións sociais\nA Consellería de Emprego e Igualdade concede a achega económica necesaria para o desenvolvemento do Obradoiro de Emprego A Laracha VII. É o sétimo programa dual de formación e emprego que organizará o Concello da Laracha.\nConcello e Xunta de Galicia continúan cooperando para desenvolver políticas activas de emprego. Deste xeito, ofrécese á veciñanza oportunidades para mellorar a súa empregabilidade e formarse en sectores con demanda de traballadores cualificados.\nEste novo obradoiro terá unha duración de nove meses. Constará de dúas especialidades, a de pintura industrial en construción –que centrará as intervencións en edificios públicos e equipamentos de titularidade municipal- e a de atención sociosanitaria a persoas en institucións sociais. Cada unha delas contará con dez alumnos-traballadores. Ademais, do equipo directivo, formativo e administrativo que suma un total de 25 persoas.\nEn próximas datas o Concello iniciará os procesos selectivos. As persoas que desexen optar a un dos postos de alumnos-traballadores deben estar empadroadas no termo municipal da Laracha. Ademási, atoparse en idade laboral e estar inscritas na súa oficina de emprego como demandantes de emprego. Tamén como interesadas en participar en programas formativos como este obradoiro.\nOs vinte alumnos traballadores acceden a unha remuneración económica durante os nove meses por realizar actuacións de interese xeral no termo municipal. Ao completar a especialidade correspondente recibirán o certificado de profesionalidade mellorando por tanto a súa empregabilidade.\nTags: Concello de Larachaempleoempresas\nSesión informativa en A Laracha sobre a nova tarifa eléctrica\n"Quen veña de visita ao Castro de Montes Claros verá un xacemento da Idade de Ferro"


Dende a outra beira: "Estamos de aniversario!"\nPublicado por Proida en 2:03\nparabéns polo teu cumpreanos.\n(estes primeiros de abril hai andacio nos cumples)\nidentifícome moito co que lle escribes a túa nai. moito máis comigo a levo agora que está morta. ata vive na casa (porque viviu nesta que estou algúns anos da súa vida), sorrime dende os recantos, e óllame dende os espellos.\nque teus amigos e familia te arroupen neste día e a súa compaña che axude a sentir querida e feliz nun dia especial como é hoxe.\ndende a néboa da rede, pero un algo menos porque xa che teño posta á cara ó blog,\ndouche un bico nesa pel branca e limpiña aínda das pegadas que os anos deixan nela (e querería ver rir eses ollos de mirada doce)\nfeliz cumpreanos, nena!\nAh Zeltia, que ilusión me fai a túa felicitación! De entre a néboa deste lado, correspondo ao teu beixiño cun apretado abrazo de gratitude e ledicia por térmonos atopado nesta rede enmarañada.\nA orixinalidade desta entrada é tanta, que xa non sei se felicitarte polo cumpleanos ou polo fermosísimo xeito de cantarlle á túa nai así.\nDunha ou da outra maneira, sinte que dende a Chousa chegan intencións de ledicias para as dúas.\nx bicos (a incógnita pode quedar sin despexarse jajaja)\nChousa, o mércores viaxei a Lugo, pasando por Lalín, así que pasei por Antas, que creo que é a túa terra, e conducín amodiño tratando de adiviñar por onde andarías. Teño as paisaxes luguesas sempre presentes, pois isto daquí abaixo é outro mundo -bonito, pero outro mundo, xente demais...\nSexa como for, fico moi alagada polas túas loubanzas e polas felicitacións chegadas directamente da Chousa.


O Concello establecerá mañá un dispositivo especial de tráfico con motivo da celebración do Desfile de Entroido\nAs liñas de transporte público urbano modificarán os seus itinerarios este sábado así como na xornada festiva do Martes de Carnaval\nA Concellería de Mobilidade Sostible establecerá mañá, sábado 2, un dispositivo especial de tráfico no barrio de Pescaría co gallo da celebración do tradicional Desfile do Entroido, así como dos concursos de carrozas e comparsas na modalidade de vestiario e coreografía. A comitiva partirá ás 17.30 horas do Cantón Pequeno cara á Praza de María Pita, pasando polo Cantón Grande, avenida da Mariña, avenida de Montoto e María Barbeito.\nEn canto á afección ao tráfico, entre as 15.30 horas e as 20.00 horas estará pechado á circulación o Cantón Pequeno, co que se suprimirá o acceso do bus urbano e interurbano cara á Mariña e se manterá o tráfico por avenida do Porto e Juana de Vega --sentido entrada á cidade-. No caso de Durán Loriga, mantense cara a Santa Catalina, Entrexardíns e Avenida do Porto. O dispositivo tamén afectará á rúa Juana de Vega --que se pechará na calzada cara á Praza de Mina, mantendo aberto o sentido cara á praza Pontevedra-- e Sánchez Bregua --no sentido saída da cidade, mantendo o tráfico cara á praza de Mina--. Xa entre as 17.30 e as 20.30 horas, o corte será total no Cantón Grande, avenida da Mariña e avenida de Montoto, polo que o tráfico se desviará desde o Paseo do Parrote e o transporte público sairá polo túnel da avenida do Porto. Cómpre lembrar que a parada dos interurbanos na rúa Entrexardíns suprimirase entre as 15.30 e as 20.00 horas, polo que o autobús metropolitano dará a volta na Palloza-Catro Camiños.\nA posta en marcha deste dispositivo provocará a supresión do estacionamento en Entrexardíns entre as 10.00 e as 23.00 horas --mantendo libre a parada do transporte interurbano-- e, desde as 15.30 e até as 20.00 horas, na rúa Juana de Vega --no sentido saída da cidade--. Unha vez rematado o desfile, contra ás 20.00 horas, a orquestra Foliada amenizará a festa na propia Praza de María Pita, na que un xurado entregará os premios ás comparsas e carrozas gañadoras desta edición do certame.\nAs liñas de transporte público 1, 1A, 2, 2A, 3, 3A, 5, 7, 21, 22, 23 e 23A veranse afectadas polo desfile. As liñas 3 e 7, a partir das 15:30h, pasarán a circular desde Santa Catalina por San Andrés, rúa Alta, Paseo Marítimo, rúa Hospital, Campo da Leña, Veramar e Abente y Lago, onde recuperarán o seu itinerario habitual. Pola súa banda, a liña 3A, no sentido Durmideiras cara á praza de Pontevedra, circulará pola avenida de Navarra, rúa da Torre, Campo da Leña, Panadeiras e San Andrés para incorporarse en Juan Flórez ao seu itinerario habitual.\nNo caso das liñas 1, 1A, 2, 2A, 5, 17, 23 e 23A, desde Praza de Ourense circularán, desde a praza de Ourense, pola avenida do Porto --punto no que se instalarán paradas provisionais en ambos sentidos--, túnel do Parrote e glorieta dás Ánimas. As autobuses 5 e 17 continuarán polo Abente y Lago e Maestranza, onde se incorporarán ao seu itinerario habitual, mentres que as restantes --1, 1A, 2, 2A, 23 e 23A-- regresarán polo Túnel do Parrote e avenida do Porto até a praza de Ourense, onde recuperarán o seu itinerario habitual. No caso da liña 17, no sentido de circulación cara ao CHUAC, desde Mestranza baixará á glorieta das Ánimas, para continuar polo túnel do Parrote, avenida do Porto e Praza de Ourense, onde recuperará o seu itinerario habitual.\nPola súa banda, as liñas 21 e 22, desde Catro Camiños, circularán por Castiñeiras, Federico Tapia, praza de Galicia e Francisco Mariño, para ter a cabeza de liña en Juan Flórez, 10 --punto no que o 22 recupera o seu itinerario--. A liña 21 continuará cara a San Pedro de Mezonzo, Catro Camiños e Ramón y Cajal, punto no que se reincorporará ao seu percorrido cotiá. Finalmente, as liñas 24 e UDC desde a avenida de Alfonso Molina, circularán por Federico Tapia, praza de Galicia e Francisco Mariño facendo cabeza de liña en Juan Flórez.\nO barrio de Monte Alto centralizará a actividade festiva durante o Martes de Entroido. Durante a mañá, entre as 10.00 e as 14 horas nas pistas de petanca de Santo Amaro, celebrarase o Torneo Choqueiro de Petanca --cuxas inscricións se poden realizar a través do Club Petanca Coruña--; entre as 11.30 e as 14.30 horas o campo da Leña acollerá unha festa infantil de inchables; e a partires das 13.15 horas comezarán as ofrendas florais a Canzobre, San José e Palau. Xa pola tarde, sucederanse os pasacalles na rúa da Torre e contorna --entre as 17.00 e as 21.00 horas--, da man de Viravolta Títeres e de Cabezudos, e os concursos de disfraces. Ademais. Rockers go to hell ofrecerá dous concertos ao peche dos certames --ás 19.15 e ás 21.00 horas--.\nDebido á previsión de tránsito peonil e de participación cidadá nos distintos concursos de disfraces choqueiros, o Concello despregará tamén un dispositivo especial de tráfico, que afectará a rúa Tore e contorna, incluíndo Panadeiras, Cordonería e San Andrés, até o cruzamento con Sol. No marco da celebración das ofrendas florais pola mañá, cortaranse puntualmente á circulación, entre as 13.45 e as 14.15 horas, a rúa Torre e a praza Juan Manuel Iglesias Mato, desde praza do Parque até San José. A partir das 13.30 horas procederase o peche á circulación das rúas San José, San Xoán --contra ás 14.00 horas--e, desde as 15.30 horas, na rúa Torre, desde a avenida de Hércules até o Campo da Leña. Como é habitual, o dispositivo tamén implicará a supresión de estacionamento, que afectará principalmente ás rúas San José e San Xoán --nas dúas marxes-- de 08.00 a 23.00 horas, e a rúa Torre, entre as 15.30 e as 00.00 horas.\nEn canto ao transporte público urbano, as liñas 4, 6 e 6A circularán desde San Andrés e rúa Alta polo Paseo Marítimo até a glorieta das Lagoas, Torrente Ballester e rúa Beiramar, para incorporarse na rúa Orillamar ao seu itinerario habitual. Á volta, desde a avenida de Hércules, as liñas 4, 6, 6A, 7 e 11 circularán cara á Praza de Pontevedra por Ramón del Cueto, Curros Enríquez e Paseo Marítimo, incorporándose por Modesta Goicouría á praza de Pontevedra, onde recuperarán os seus percorridos. Como as liñas 4, 6, 6A, 7 e 11 non poderán acceder á parada situada fronte ao IES Eusebio da Guarda, pararán fronte ás oficinas do Real Club Deportivo.\nA liña 17 circulará, desde a avenida de Hércules, por Ramón del Cueto, Curros Enríquez e Paseo Marítimo --cara á Torre de Hércules--, continuando por esta vía cara a rúa Veramar e incorporándose así, en Metrosidero, ao seu itinerario regular. Finalmente, a liña 5, desde a súa saída en Durmideiras, continuará pola avenida de Navarra e rúa Torre e incorporarase á avenida de Hércules para baixar por Ramón del Cueto, Curros Enríquez e Paseo Marítimo. En Modesta Goicouría virará cara á praza de Pontevedra, facendo parada fronte ás oficinas do Real Club Deportivo, para recuperar, desde ese punto, a súa ruta cara a Juan Flórez.\nO mércores 6 terá lugar o peche do Entroido coa celebración do Enterro da Sardiña. Por este motivo, de 15.00 a 23.00 horas pecharase a baixada ao Club del Mar. Xa pola tarde, a partir das 18.00 horas, e até as 20.30 horas, pecharase a rúa Areal, entre a avenida de Hércules e a rúa Lúa. De 19.30 a 21.00 horas, producirase o corte puntual en función do paso da comitiva, que sairá da rúa Areal, para continuar pola avenida de Hércules, rúa Torre e Campo da Leña. Desde alí, a partires das 21.00 horas, a comitiva avanzará por Baltasar Pardal Vidal, rúa Torre e Manuel García Canzobre para chegar, finalmente, á praia de Santo Amaro.\nPrograma Entroido 2019 (1 MB)


Inicio/Concellos/Licitado o acondicionamento da OU-129 ao seu paso pola Veiga, Viana e O Bolo\nReforzarase o firme da vía, ademais doutras actuacións ao longo de todo o seu trazado, de algo máis de 10 km, cun orzamento de máis de 1,2 millóns de euros\nPlano de localización da estrada.\nA Consellería de Infraestruturas e Mobilidade vén de licitar este martes as obras de acondicionamento da estrada OU-129, ao seu paso polos concellos da Veiga, de Viana do Bolo e do Bolo. A Plataforma Contratos Públicos de Galicia publica hoxe a contratación das actuacións, cun prazo para a presentación de ofertas que remata o vindeiro 18 de maio. O obxectivo da Xunta é iniciar as obras este verán e rematalas este ano.\n“O obxecto da intervención é o reforzo de firme da estrada, ademais doutras actuacións ao longo de todo o seu trazado, de algo máis de 10 km de lonxitude, de cara a mellorar a seguridade viaria. Tamén se rematará a renovación da rodaxe en todo o ancho da estrada mediante a extensión dun drenaxe transversal”, tal e como informa a Consellería de Infraestruturas e Mobilidade.\nOs traballos previstos inclúen a reposición de 4.000 metros da barreira metálica existente, a renovación de toda a sinalización vertical, así como a colocación de fitos quilométricos e captafaros. Ademais, prevese o repintado de todas as marcas viarias, a limpeza das marxes da estrada, con limpeza e reapertura de cunetas, e a adecuación de treitos antigos como cambios de sentido.\nA Veiga consellería estrada acondicionamento infraestruturas licitación O Bolo obras OU-129 Viana do Bolo xunta


Trives súmase á campaña "En negro, contra a violencia" de xénero\nInicio/Concellos/Trives súmase á campaña “En negro, contra a violencia” de xénero\nTrives súmase á campaña “En negro, contra a violencia” de xénero\nEntre o 20 e o 25 de novembro realizaranse diversas actividades, como unha ruta e unha homenaxe musical, dirixidas a sensibilizar á poboación fronte a esta problemática\nEste luns 20 de novembro comezaban en Trives os actos para conmemorar o Día Internacional contra a violencia de xénero, cuxa data é o 25 de novembro. Tiña lugar a colocación das pancartas no balcón do Concello e na Praza do Reloxo. O programa incluirá tamén outras actividades o día 22 dirixidas a sensibilizar á poboación respecto da situación de violencia na que viven moitas mulleres. Así co “obxectivo de promover e facer visible o rexeitamento da cidadanía ante calquera tipo de violencia contra as mulleres, comenzarán a tinguir de negro o pobo a través dos escaparates, os manequíns, a roupa de traballo…”, aseguran dende o Concelo.\nXa o día 25, sábado, Día Internacional da Violencia de Xénero, terá lugar unha ruta por Trives, “Trives en Negro”, percorrendo o casco urbano da vila. A saída é ás 12 da mañá diante da Praza do Concello. Ás 13h. na Praza do Pilón, continuarán coa “Lectura Do Manifesto”, e a continuación xa finalizando o acto “Música contra as violencias”, unha pequena homenaxe musical feita por mozos e mozas de Trives.\n“Estamos a traballar contra as violencias machistas e a prol da igualdade das mulleres. Todas e todos en negro, contra a violencia”, sinalan dende o Concello de Trives.\nactos concello contra día homenaxe lectura manifesto mulleres musical ruta Trives violencia xénero


Caracazo - Agrupación Xosé Velo\nExplosión social acontecida o 27 de febreiro de 1989, como consecuencia das políticas de choque ditadas polo FMI.\nA rebelión comezou en Guarenas, cidade dormitorio nas aforas de Caracas. Os traballadores que prestaban servizos na capital, despois dunha etapa de privacións e carestías, nunha Venezuela cunha taxa de pobreza en torno ao 68%, atopáronse a primeira hora da maña con que o prezo do billete de autobús se tiña duplicado.\nOs disturbios estendéronse á cidade de Caracas, e despois xa a media mañá ás cidades de Maracay, Valencia, Barquesimeto, Ciudad Guayana e Mérida.\nAo cabo dunhas horas comezaron os saqueos de tendas e supermercados. Mocidades dos suburbios pobres chegaron até as zonas privilexiadas de Caracas. Os saqueos prolongáronse todo o día e toda a noite, nunha importante sublevación.\nEsa sublevación foi seguida de cinco días de brutal represión militar. Aínda que non se deu información oficial do número de civís mortos, diversas fontes estiman que foron unhas 3.000 persoas.\nO Caracazo supuxo o fin do antigo Réxime e dá comezo a historia actual de Venezuela.\nEse día o daquela tenente Hugo Chávez estaba enfermo e fóra de servizo. Nin el nin o resto dos militares do Movemento Bolivariano contaban coa revolta e non deron reaccionado a tempo. A participación na represión provocou nalgúns sectores do exército, sobre todo entre os oficiais intermedios, un sentimento de culpa e resentimento contra os entón dirixentes políticos, o que os levou a apoiar o Movemento Bolivariano e o fracasado levantamento de Hugo Chavez en 1992.\nMoi famosa foi en Venezuela a súa mensaxe de rendición parcial: “Compañeros, lamentablemente, por ahora, los objetivos que nos planteamos no fueron logrados…”\nEse “por ahora” foi interpretado como unha promesa de regreso.


Condicións da tenda - Fundación Uxío Novoneyra\nCondicións da tenda\nAs compras realizadas nesta tenda están sometidas á normativa vixente e ao resto da lexislación vinculante.\nAs compras efectuadas están suxeitas ao pagamento do Imposto sobre o Valor Engadido (IVE), segundo o que establece a normativa vixente para as persoas físicas ou xurídicas residentes en Estados membros da Unión Europea e para aquelas residentes en países extracomunitarios.\nOs gastos correspondentes a aranceis e aduanas non están incluídos no prezo do produto. Por este motivo, se se traspasa algunha aduana pode xerar algún custe asimilado á compra, que irá a cargo do comprador.\nVenda e envío dos produtos\nAs características e o prezo dos produtos aparecen en pantalla e serán os correspondentes aos mesmos excepto no caso de erro ou omisión.\nOs artigos estarán dispoñibles para a súa venda ata o remate das existencias. Os prezos indicados na pantalla son en euros, inclúen o IVE, son os vixentes e son válidos no momento da aceptación do pedido pola nosa parte, excepto en caso de erro gráfico ou omisión.\nOs artigos envíanse directamente desde:\nParada nº1, 27324 Folgoso do Courel (Lugo)\nO noso obxectivo é enviar todos os pedidos dentro dos 15 días hábiles posteriores á recepción do pedido, se as circunstancias o permiten.\nRealizamos entregas aos seguintes países:\nAustria, Bélxica, Dinamarca, Finlandia, Francia, Alemaña, Irlanda, Italia, Países Baixos, Portugal, España, Suecia, Suíza, Reino Unido, Estados Unidos.\nOs nosos gastos de envío habituais son:\nEspaña: 5 € para pedidos de 1 kg ou menos e 10 € para pedidos de más de 1 kg.\nUE e o Reino Unido: 10 € para pedidos de 1 kg ou menos e 15 € para pedidos de máis de 1 kg.\nEstados Unidos: desde 45 € segundo peso e destino.\nEnvío de balde a todas as rexións para pedidos de 150 € ou máis.\nFormalización do pedido\nO cliente que desexe mercar na nosa tenda electrónica terá que aceptar estas «Condicións da tenda». Ao formalizar un pedido entenderase que se fai aceptando a totalidade das condicións xerais contidas nesta páxina. A aceptación dun pedido implica a aceptación das nosas condicións xerais.\nXunto ao pedido, o cliente recibirá un recibo ou factura emitida pola Fundación.\nA factura sempre se enviará ao enderezo que figure na factura aínda que esta indique un enderezo de envío distinto.\nOs prazos de entrega estipulados terán efecto desde o momento en que o noso transportista reciba a mercadoría para facer efectivo o envío, segundo o servizo correspondente á modalidade de envío empregada. Os produtos enviaranse ao enderezo de entrega que o cliente nos indique.\nA confirmación do pedido enviado pola Fundación non ten validez como factura.\nDevolucións e cambio\nPódese anular un pedido xa realizado sempre que este non chegase á fase de envío. Esta cancelación pode facerse mediante o formulario de contacto, por correo electrónico a info@uxionovoneyra.com ou no teléfono (+34) 671445247.\nOs produtos que poidan ser reproducidos ou copiados con carácter inmediato (discos compactos, películas de vídeo, libros, etc.) non se admitirán a devolución a menos que sexan defectuosos; neste caso cambiarase o produto por un novo de idénticas características.\nPode solicitar unha devolución/cambio nun prazo non superior a 15 días, contados a partir da recepción do produto. Reembolsarase ou cambiarase o artigo(s), excluíndo gastos de envío.\nO envío de devolución cobrarase tendo en conta as tarifas do envío estándar, segundo a súa localización de envío.\nAs devolucións poden realizarse de forma física na tenda da Fundación (Parada nº1, 27324 Folgoso do Courel, Lugo) ou en liña. Neste caso, comuníquese connosco empregando os detalles do seu pedido, por correo electrónico a info@uxionovoneyra.com ou no teléfono (+34) 671445247.\nSe desexa organizar unha devolución a través da recollida no fogar ou a devolución nun punto de recollida, infórmenos cando envíe a súa solicitude de devolución e axudarémoslle a xestionalo.\nAo devolver os artigos á Fundación Uxío Novoneyra asegúrese de que estean ben embalados e protexidos para o seu transporte, dentro do embalaxe orixinal. Vostede é responsable de cada artigo ata que o recibamos. Todos os artigos serán inspeccionados ao seu regreso.


Published: 09 Abril 2021 09 Abril 2021\nPublished: 08 Abril 2021 08 Abril 2021\nO próximo 25 de Abril o Museo Man de Camelle celebrará un obradoiro artístico titulado “Formigas” Nel, cada participante poderá intervir e transformar durante 4 horas a súa propia formiga de ferro de 18 a 25 que proporciona a organización do evento xunto coa pintura necesaria. Tamén se poderán empregar outros materias no proceso que terán que traer os participantes xunto coas ferramentas que precisaren. ...\nPublished: 07 Abril 2021 07 Abril 2021\nOnte, martes 6 de Abril, saíu a segunda entrega do “Eu Son Camariñas” o programa municipal do Concello de Camariñas que pretende dar visibilidade aos veciños senlleiros das súas localidades. ...\nPublished: 06 Abril 2021 06 Abril 2021\nO pasado 10 de Marzo iniciouse no Concello de Camariñas a nova campaña de trampeo para loitar contra a avespa velutina. Polo momento, os operarios encargados levan capturadas un total de 879 raíñas desta especie. ...\nOnte, domingo 4 de Abril, foi o final da segunda edición da Mostra de Encaixe Virtual de Camariñas cunhas cifras, ao igual que o ano pasado, espectaculares. Un total de 133.65o usuarios visualizaron as súas 56 publicacións nas diferentes plataformas deste evento dixital. Na primeira edición da Mostra Virtual a cifra de persoas alcanzadas foi de 237.962 nun total de 175 vídeos publicados. Este ano, debido ao cambio de natureza do evento onde o protagonismo se centraba no comercio local e o certame de Jovene Deseñadores, optouse por reducir o número de publicacións e aumentando o alcance medio de cada...\nPáxina 1 de 805